Stakings kring na goudsektor uitWerkers in die goudbedryf gaan ook moontlik begin staak. Die National Union of Mineworkers (NUM) het die Kamer van Mynwese in kennis gestel dat werkers in die goudsektor Donderdag sal begin staak nadat onderhandelinge Maandag op ŉ dooiepunt uitgeloop het. Werkers in die steenkoolbedryf staak reeds die afgelope paar dae nadat hulle die werkgewers se loonaanbod verwerp het. NUM en UASA dring aan op ŉ verhoging van 14 persent terwyl Solidariteit ŉ 12 persent verhoging vereis. Vakbonde waarsku dat die stakings ŉ invloed kan hê op elektrisiteitsvoorraad. Onderhandelinge in die steenkoolbedryf duur Donderdag voort.